Søndag aften sluttede den danske revysæson af med et brag. For fulde huse spilledes Revyernes Revy 2015 i Cirkusrevyens Telt på Bakken. Her oplevede publikum en revyopsætning med de bedste numre fra de danske sommerrevyer og efterfølgende blev dansk revys "Oscar-priser" uddelt. Hans Holtegaard fra Hjørring Revyen var nomineret i kategorien Årets Revykunstner, men måtte se Anne Herdorf fra Ganløse Revyen løbe med sejren. Anderledes gik det for Ernst Trillingsgaard. Han vandt prisen som Årets Æreskunstner hvor vinderen findes af revyskuespillerne selv. Udover æren vandt Ernst Trillingsgaard 10.000 kroner. Ernst Trillingsgaard - eller blot Trille i folkemunde - er direktør fra Aalborg Kongres og Kulturcenter og så er han fast tilknyttet Cirkusrevyen som kunstnerisk konsulent.

Referat:
Søndag aften sluttede revysæsonen af med Revyernes Revy og en prisceremoni. Ernst Trillingsgaard fra Aalborg Kongres og Kulturcenter vandt ærespris.